Benestar Animal de Burjassot alerta sobre la quantitat de gats trobats al carrer
2025-07-24

La regidoria de Benestar Animal, que dirigeix la regidora Olga Camps, juntament amb la Societat Protectora d’Animals de Burjassot, vol enviar un missatge de sensibilització a la població davant l’elevat nombre de gats que, en les últimes setmanes, s’estan trobant als carrers del municipi.

Els carrers Teodoro Llorente, Isabel la Catòlica, María Ros, Maestro Giner, Alfarería, Fernando Martín, Hernán Cortés, la Plaça de la Concòrdia o l’estació de Cantereria són alguns dels llocs on s’han trobat gats, gates i gatets perduts o en estat d’abandó. Crida l’atenció, per exemple, una mare amb les seues quatre cries o un gat amb una de les seues potes en molt mal estat que han hagut d’amputar.

Les persones interessades a adoptar a alguns d’aquests gats poden posar-se en contacte amb la Protectora d’Animals de Burjassot, en el telèfon 655685859 i en el correu electrònic protectoraburjassot@gmail.com.